Publication: Magyar Közlöny
Issue: MK-2009-173 (Year: 2009, Number: 173)
Era: 2004-2010
Section: kötelezettségének sajátosságairól szóló 250/2000. (XII. 24.) Korm. rendelet 7. számú melléklete V. fejezetének
Paragraph Index: 735

4. A pénzforgalmi (P jelû) adatszolgáltatások tábláiban és kitöltési elõírásaiban használt fogalmak Bankkártya adatszolgáltatások (P07, P27, P34) Bankkártyákkal kapcsolatos általános fogalmak: 1. Hazai kibocsátású kártyával lebonyolított hazai forgalom: az adatszolgáltató kártyáival végrehajtott mûveletek közül azokat kell itt jelenteni, amelyeknél a tranzakció lebonyolításának országa Magyarország. 2. Hazai kibocsátású kártyával lebonyolított külföldi forgalom: az adatszolgáltató kártyáival végrehajtott mûveletek közül azokat kell itt jelenteni, amelyeknél a tranzakció lebonyolításának országa bármely más hazánkon kívüli ország. 3. Készpénz funkcióval rendelkezõ kártya: a kártya birtokosát készpénz felvételére és befizetésére feljogosító kártya, amelyet ATM, valamint bankfióki-, postai- és kereskedõi POS, berendezéseknél lehet használni. – Fizetési funkcióval rendelkezõ kártya: áru, illetve szolgáltatás ellenértékének a kifizetésére alkalmas kártya, amely minimum a következõ funkciók valamelyikével rendelkezik: debit (betéti) funkció, delayed debit (terhelési) funkció, credit (hitel) funkció, elõrefizetett funkció. Ugyanaz a kártya rendelkezhet a felsoroltak közül több funkcióval is. Ennek alapján a következõ kategóriák különböztethetõk meg a fizetési funkcióval rendelkezõ kártyákon belül: – Debit (betéti) funkcióval rendelkezõ kártya; ezen belül hitelkerethez kapcsolódó debit funkcióval rendelkezõ kártya – Credit (hitel) funkcióval rendelkezõ kártya – Delayed debit (terhelési) funkcióval rendelkezõ kártya – Elõrefizetett funkcióval rendelkezõ kártya – Debit és/vagy delayed debit (betéti és/vagy terhelési) funkcióval rendelkezõ kártya – Credit és/vagy delayed debit (hitel és/vagy terhelési) funkcióval rendelkezõ kártya – Egyéb, a két utóbbi kategóriába nem sorolható, több funkcióval rendelkezõ kártya A három utóbbi alkategóriát csak abban az esetben kell jelenteni, ha a forgalmi adatokat nem lehet szétválasztani aszerint, hogy mikor használjuk a kártyát debit, credit, delayed debit vagy elõrefizetett funkcióval rendelkezõ kártyaként. Bizonyos esetekben külön lehet a forgalmi adatokat választani aszerint, hogy mikor használják például a debit és/vagy delayed debit funkcióval rendelkezõ kártyát debit, és mikor delayed debit kártyaként. Ilyenkor a fizikailag egyetlen kártyát nem a kombinált, vagyis a debit és/vagy delayed debit, alkategóriában kell jelenteni, hanem mind a debit funkcióval rendelkezõ kártyáknál, mind pedig a delayed debit funkcióval rendelkezõ kártyáknál, de azoktól elkülönítve, azaz külön sorban. 4. Készpénz és fizetési funkcióval rendelkezõ kártya: fizikailag ugyanaz a kártya a fent definiált készpénz funkcióval és fizetési funkcióval egyaránt rendelkezik. 5. Debit (betéti) funkcióval rendelkezõ kártya: a kártyabirtokos fizetési számlájához kapcsolódó kártya, amely feljogosítja õt arra, hogy a kártyabirtokos és a kibocsátó közötti szerzõdésben foglalt feltételekkel, számlaegyenlege erejéig készpénzt vegyen fel, illetve vásároljon. Minden egyes mûvelet összegével automatikusan megterhelik a kártyabirtokos fizetési számláját. A betéti funkcióval rendelkezõ kártya mögött állhat olyan fizetési számla is, amelyhez folyószámlahitel kapcsolódik. Minden kártyát, amely debit funkcióval rendelkezik (függetlenül attól, hogy ezen kívül hány egyéb funkciója van még), ebben a kategóriában kell jelenteni. Amennyiben a kártya delayed debit funkcióval is rendelkezik, és nem lehet a forgalmi adatokat a két funkció szerint egyértelmûen szétválasztani, a debit és/vagy delayed debit funkcióval ellátott kártyák között kell jelenteni. 6. Hitelkerethez kapcsolódó debit (betéti) funkcióval rendelkezõ kártya: a debit funkcióval rendelkezõ kártyákon belül egy alkategória; egy olyan debit kártya, amely nem fizetési számlához, hanem hitelszámlához kapcsolódik, az ezen jegyzett keret erejéig vehet fel készpénzt, illetve vásárolhat a kártya birtokosa. Minden mûvelet összegével automatikusan megterhelik a hitelkeretet, nincs kamatmentes hitelperiódus. 7. Credit (hitel) funkcióval rendelkezõ kártya: a kártyabirtokos és a kibocsátó közötti szerzõdésben foglaltaknak megfelelõen, egy elõre meghatározott összegû hitelkerethez kapcsolódó kártya, amellyel az ügyfél kerete erejéig vehet fel készpénzt, illetve vásárolhat. A számlázási periódus (általában egy hónap) végén, a kártya birtokosa dönti el, hogy a kibocsátó által megküldött értesítõben meghatározott határidõig teljes egészében kifizeti tartozását,vagy csakannakszerzõdésbenmeghatározottmértékét. A költésekabbanaz esetbenkamatmentesek, ha a teljes tartozás visszafizetésre kerül a fizetési határidõ végéig. Amennyiben nem a teljes tartozás kerül visszafizetésre, akkor vagy a teljes tartozásra, vagy annak fennmaradó részére számítják fel a kamatot. A fennmaradó tranzakciókra azok értéknapjától kerül felszámításra a kamat. Általában nem vonatkozik a kamatmentesség a készpénzfelvételi mûveletekre, ezek ugyanis a tranzakció keltétõl kamatoznak. Minden kártyát, amely credit funkcióval rendelkezik (függetlenül attól, hogy ezen kívül hány egyéb funkciója van még), ebben a kategóriában kell jelenteni. Amennyiben a kártya delayed debit funkcióval is rendelkezik, és nem lehet a forgalmi adatokat a két funkció szerint egyértelmûen szétválasztani, a credit és/vagy delayed debit funkcióval rendelkezõ kártyák között kell jelenteni. 8. Delayed debit (terhelési) funkcióval rendelkezõ kártya: a kártyabirtokos és a kibocsátó közötti szerzõdésben foglaltaknak megfelelõen, egy elõre meghatározott összegû hitelkerethez kapcsolódó kártya. A kártya készpénz felvételére és vásárlásra alkalmas. A számlázási periódus végén a kártyabirtokos tartozása teljes összegét köteles kiegyenlíteni. Minden kártyát, amely delayed debit funkcióval rendelkezik (függetlenül attól, hogy ezen kívül hány egyéb funkciója van még), ebben a kategóriában kell jelenteni. Amennyiben a kártya credit funkcióval is rendelkezik, és nem lehet a forgalmi adatokat a két funkció szerint szétválasztani, a credit és/vagy delayed debit funkcióval rendelkezõ kártyák között kell jelenteni. Ugyanez vonatkozik arra az esetre, amikor a kártya debit funkcióval is rendelkezik, és a forgalmi adatok az egyes funkciók szerint nem szétválaszthatók. Ilyen esetekben a kártyát a debit és/vagy delayed debit funkcióval rendelkezõ kártyák alkategóriában kell jelenteni. 9. Elõrefizetett funkcióval rendelkezõ kártya: egy elõre kifizetett összeghez kapcsolódó kártya, amelyet a kibocsátó egy fizetési számlán tart nyilván. A kártya birtokosa a fizetési számlán lévõ összeg erejéig használhatja a kártyáját készpénz felvételére és/vagy áru, szolgáltatás ellenértékének a kifizetésére. Ide tartoznak azok a konstrukciók is, amelyeknéla kártya mögött állószámlaújra feltölthetõ,és azokis, amelyekesetébenez nem lehetséges(azaz csak addig érvényes a kártya, amíg a kártya igénylésekor elõre kifizetett összeget fel nem használja a kártyabirtokos). Nem tartoznak ide azok a kártyák, amelyeknél az elõre fizetett összeget maga a kártya tárolja, ezeket az elektronikus pénz funkcióval rendelkezõ kártyáknál kell jelenteni.

Source: https://magyarkozlony.hu/hivatalos-lapok/def628cb8e3338bfccaa8e6652aba813ec6781cc/dokumentumok/673ad2e2a54ecb6336ac6a8180d7859c7eac9973/letoltes